b'\n_START_ARTICLE_\nStilpon iz Megare\n_START_SECTION_\n\xc5\xbdivljenje\n_START_PARAGRAPH_\nRodil se je v Megari. Verjetno je \xc5\xbeivel po \xc4\x8dasu Euklida iz Megare, Sokratovega u\xc4\x8denca in utemeljitelja \xc5\xa1ole megarikov, zaradi \xc4\x8desar je malo verjetno, da bi bil njegov u\xc4\x8denec, kot so zapisali nekateri. Drugi navajajo, da je bil u\xc4\x8denec Trazimaha iz Korinta ali Pasikleja iz Teb. Po eni pripovedi je sodeloval na dialekti\xc4\x8dnih razpravah z Diodorom Kronom na sodi\xc5\xa1\xc4\x8du Ptolemaja Lagu\xc5\xa1kega. Po drugi pripovedi, pa ni upo\xc5\xa1teval povabila kralja, da bi od\xc5\xa1el v Aleksandrijo. Makedonski vladar Demetrij, sin Antigona, mu je iz spo\xc5\xa1tovanja ob zavzetju Megare ni po\xc5\xbegal hi\xc5\xa1e in mu ponudil od\xc5\xa1kodnino za manj\xc5\xa1o po\xc5\xa1kodbo med nemiri, vendar je Stilpon zavrnil od\xc5\xa1kodnino. Kot pravi Plutarh, je zdru\xc5\xbeil povzdignjeno sentimentalnost z ne\xc5\xbenostjo in potrpljenjem. Bil je v \xc4\x8dast svojemu mestu, prijateljem, poznali so ga tudi kralji. Vdanost vinu je zamenjal za filozofijo in dialektiko ter tako postal en najvplivnej\xc5\xa1ih filozofov svojega \xc4\x8dasa. Od Teofrasta, ki je pri peripatetikih nasledil Aristotela, in manj znanega Aristotela kirenajika je odvedel \xc5\xa1tevilne u\xc4\x8dence, med drugim tudi Kratesa iz Teb in Zenona iz Kitija, ustanovitelja stoi\xc5\xa1ke \xc5\xa1ole. Med njegovimi privr\xc5\xbeenci sta bila Menedema iz Eretrije in Asklepijada iz Flijunta, voditelja post-sokratske eretrijske \xc5\xa1ole. Ena od njegovih u\xc4\x8denk, Nikarete, je domnevno bila njegova ljubica. Stilpon so hvalili tudi zaradi svoje politi\xc4\x8dne modrosti, preprostega, enostavnega ravnanja in enakopravnosti, s katero je toleriral svojo uporni\xc5\xa1ko h\xc4\x8derko. Cicero navaja, da so prijatelji Stilpona opisali kot \xc2\xbbmo\xc4\x8dno odvisnega od vina in \xc5\xbeensk\xc2\xab, vendar je njegova filozofija izkoreninila njegove nagnjenosti.\n_START_SECTION_\nFilozofija\n_START_PARAGRAPH_\nOd njemu pripisanih dialogov so ostali le naslovi. Pripadal je megarski filozofiji, ampak vemo le malo o njegovih doktrinah iz par citiranih odstavkov in rekov.\n_START_SECTION_\nMetafizika\n_START_PARAGRAPH_\nV starih \xc4\x8dasih je Stilpon bil znan po obvladovanju umetnosti debatiranja in dialektike (sedaj nadome\xc5\xa1\xc4\x8denih z znanstveno disciplino logike). Vendar pa je danes na tem podro\xc4\x8dju malo znanega o dejavnosti Stilpona. Glede na Diogena Laertskega Stilpon ne priznava obstoja univerzalij (splo\xc5\xa1nih pojmov). Stilpon je bil skrajni nominalist. Zavra\xc4\x8dal je celo obstoj ob\xc4\x8dih idej: \xc4\x8dlovek kot pojem ni tisto, kar mu ljudje prikazujejo, saj pod pojmom nikoli ne mislimo nekega konkretnega posameznika. \xc4\x8ce nekdo izra\xc5\xbea splo\xc5\xa1en koncept dolo\xc4\x8dene osebe (na primer \xc2\xbbSokrat je \xc4\x8dlovek"), prepozna posebne ljudi s splo\xc5\xa1nim pojmom. Prav tako se identificirajo vsi ljudje, \xc4\x8de jih vsak posameznik identificira s splo\xc5\xa1nim pojmom.'